Deg tezrawt-agi neɛreḍ ad neg tasleḍt i umsawal deg tmucuha i yura Belɛid At Ɛli i dyeddan deg uḥric wis tlata deg udlis Ittafttaren n Belɛid neɣ tamurt n leqbayel zik. neɛreḍ nga tasleḍt i wamek yettili umsawal deg tmucuha-agi, imi ur icuba ara, deg waṭas n teswiɛin amsawal n tmacahut tamensayt timawit. Deg tmacahut timawit amsawal yezga d aniri, dɣa d tagi i d yiwet seg tẓulay n tmacahut. Maca ɣer Belɛid At Ɛli, amsawal yeṛẓa kra n yilugan n tsiwelt n tmacahut, ad tent-id-nebder akken i asent-nga tasleḍt.